
M 
as y mas ta saliendo na cla cu reunionnan di IPKO ta 
gastamento di placa sin sentido ya cu a pesar di e tem- 
po cu ta tuma pa atende diferente topico, e hecho cu e re- 
union aki no ta produci ningun resultado concreto, ta pone 
cu mas y mas tin duda riba e necesidad di e reunion aki. 


No ta prome bes cu despues di un reunion di IPKO ta bin 
dilanti e hecho cu ta cuestiona validez di e reunion y e falta 
di resultado concreto di locual a wordo atendi y discuti y 
un di e participantenan den e IPKO di dos siman pasa, e 
miembro di Parlamento, Grisha Heyliger-Marten di Sint 
Maarten, tambe a pone su dudanan. 


Den un comunicado di prensa, Parlamentario Grisha a mustra 
cu e tin duda grandi den henter e proceso aki caminda parla- 
mentarionan di paisnan miembro di Reino ta participa, el 
a mustra den su comunicado cu e reunion di IPKO di dos 
siman pasa, tabata un di esunnan menos productivo cu el a 
yega di atende. 


Tanto e agenda di e reunion como e discusionnan cu a tuma 
luga riba esaki, a duna un falta di interes serio di e partic- 
ipantenan y practicamente ningun momento a presenta e 
minimo di urgencia pa loke ta asuntonan serio y importante 
cu na e momentonan aki paisnan miembro di Reino ta wordo 
confronta cu esaki. 


Segun Parlamentario Heyliger-Marten, pa su persona e 
punto cardinal cu e reunion aki mester a trata no a bin dilanti 
y esey ta e structura limita di e propio Reino y e ta kere cu 
na luga di perde tempo pa trata di pone un sistema funciona 
cu lo funciona, e islanan di Caribe a cuminsa concentra mas 
tanto riba interes di e islanan. 


Entre otro el a señala e islanan di Caribe a cuminsa dirigi nan 
mes riba un desaroyo duradero, ampliamente di nan capa- 
cidad, e punto di decolonisacion loke ta pago di recupera- 
cion den cooperacion cu otro y tur esaki cu ayudo directo cu 
Nacionnan Uni. 


Tur esakinan ta metanan cu ciudadanonan di e paisnan aki, 
lo wordo beneficia cu resultado di e punto y metanan stipula 
y tur e puntonan aki pa cual e islanan ta bogando pa logra 
pa bienestar di nan isla, ta wordo atendi riba nivel mundial. 


Segun Parlamentario Grisha Heyliger-Marten a yega e 


momento pa tur e paisnan miembro di Reino, organisa un 
‘Ronde Tafel Conferentie’ pa discuti con lo tin cu sigui como 
miembro di Reino Hulandes. 


AWEMainta den varios edicion a mustra tanto riba e agenda 
di e reunion do IPKO aki, caminda e puntonan cu tabatin riba 
agenda pa wordo atendi, tabata puntonan sin urgencia pa 
perde tempo riba nan, sigur mirando e situacion cu e islanan 
ta pasando aden. 


Por ehempel e punto cu a ser neglisha y cu sin duda ta un 
asunto cu ta wordo neglisha pa tur gobiernonan di Reino, ta 
e asunto di pobresa caminda hasta na isla di Bonaire cu ta 
cay directamente bou di Hulanda, tambe ta confrontando un 
pobresa sin igual. 


Aki na Aruba miles si famia rond di e isla, ta confrontando 
problema financiero serio di mantene cabes riba awa y pa 
logra cumpli cu no solamente nan gastonan mensual pero 
principalmente pa pone cuminda riba mesa y percura pa 
bon alimentacion di famianan. 


Cu e reunion di dos siman pasa di IPKO, ningun momento a 
sugeri sikiera pa atende e asunto di pobresa cu ta hincando 
miles y miles di famia di e islanan di Caribe Hulandes den 
problema serio. 


Pa algun tempo caba no ta mira 
balor agrega na reunion di IPKO 

F 
or di oranan trempan di mainta polisnan a mobilisa e 
area di Vader Piet, pues direccion e barancanan unda ile- 
galnan a wordo baha un caminda super peligroso. E capitan 
sea tawata sa of no tawata sa unda y den ki situacion e lo ta 
bahando e personanan, cu ariba dje segun informacion tin 
basta droga cu nan. 
Tur esaki aparentemente lo a pasa for di oranan di marduga. 
Den oranan di mainta, polis a bin haya un of mas persona 
ilegal herida, y asina poco poco a bin haya un miho bista 
di un drama cu tawata bezig pasando bou tur hende nan 
nanishi. 
Na e sitio por a tuma nota di autoridadnan halto, tambe 
Paramediconan y Bomberonan. 
Paramediconan a wordo pidi pa duna asistencia na e perso- 
nanan cu tawata den mal estado o sea seriamente herida. 


Den bon coordinacion cu otro departamentonan a logra 
rescata 3 persona. Dos persona nan curpa tambe a ser saca 
for di costa. Alabes autoridad ta haya basta purun di droga 
y tur a wordo confisca. 


Tabata awe mainta pa 08:15am cu personal di Fundacion 
Parke Nacional Aruba a bati alarma na Central di Polis cu un 
hende homber cu ta papia Spaño a yega na un trahado di 
nan bisando cu madruga el a drenta Aruba ilegal y cu 2 di su 
compañeronan ta mal pega bou baranca. 


Mesora Central di Polis a cuminsa manda patruya, brandweer, 
personal di kustwacht y ambulans na e sitio. Na e sitio en 
berdad patruya ta informa cu nan ta wak dos hende homber 
bou di e baranca pero cu e situacion di e lama ta hopi malo 
y dificil pa nan mes rescata nan. E problema tawata unda e 
curpa/nan a bay pega ta bou den e barancanan. Esakinan ta 
forma manera semi grot, pero bou lama. 


Personal di helicopter di Cuerpo Policial a logra maniobra y 
saca e dos hombernan aki. Mesora e personal di helicopter 
a sigui busca y un poco mas panort ta wak 2 curpa sin bida 
ta drif y basta purun preto. 


Pa e helicopter di polis tawata practicamente imposibel pa 
saca nan. Mesora personal di bombero den bon coordina- 
cion ta logra baha y saca e dus curpanan sin bida plus e 
purun cu probablemente tin droga aden. 
Bo por bisa den un bon coordinacion a uza tambe e heli- 
copter di Kustwacht pa keda monitor e situacion for di lama. 


E 3 personanan a wordo trata door di personal di ambulance 
y despues di tratamento nan a wordo deteni y hiba warda 
pendiente mas investigacion. 


Pues un soño pa yega Aruba y trata na haya un miho porvenir 
a termina den un drama, unda varios ser humano a perde 
nan bida door di drenta e isla na un forma ilegal. 


E purun nan tambe a wordo confisca y lo habri nan pa haci e 
testnan necesario pa wak ki sorto di droga tin den nan. 


Cuerpo Policial ta manda palabra di profundo condolencia 
na famia di e fayecidonan. 


Dos persona indocumenta a perde nan bida 
tratando di drenta Aruba na costa nort 

A 
WEMainta a ricibi varios reaccion di ciu- 
dadanonan cu a ricibi bishita ayera mainta 
di Ministerio Publico, relaciona cu cobramento 
di boet atrasa. Segun un comunicado emiti pa 
Ministerio Publico, un total di 30 persona a ricibi 
bishita caminda a efectua tres detencion ya cu 
e ciudadanonan aki, NO tabatin e capacidad pa 
saca mas cu 300 florin pa paga e boet. 


Kisas Ministerio Publico ainda no ta realisa  cu 
awendia pa famianan den necesidad, con nan ta 
balora 50 florin, 100 florin corda pa nan tin 300 
florin den saco pa paga e multa na e momen- 
tonan aki. 


Ministerio Publico lo ta considera e placa aki 
di vital importancia sea pa gobierno of pa nan 
propio caha pero pa un famia caminda ta conoci 
cu placa ta caba den di dos siman di luna caba, 
e situacion ta totalmente diferente. 


Tin dos caso di ayera mainta caminda den un 


Mester presta placa pa paga 
multa di Ministerio Publico 


caso, e ciudadano a informa AWEMainta cu  ta diasabra ultimo, nan a 
bende cuminsa, galiña stoba cu aros y banana pa 15 florin pa asina 
acumula suficiente placa pa por paga ‘schoolgeld” y placa pa “airco- 
geld” cu pa tres yiu ta un suma alrededor di 800 pa 900 florin. 


A logra bende un total di 50 cuminda cu a produci e suma di 750 florin 
pero ayera mainta pa no keda deteni, mama di e muchanan  a saca 
400 florin pa dos multa atrasa, pues loke a resta pa paga scol, a keda 
350 florin. Un otro ciudadano a informa cu e tabata spaar pa tres 
luna caba algo di salario di tanto su persona como e tata pero ayera 
mainta a paga e suma di 400 florin, loke a pone cu no a resta cen pa 
paga scol pa e muchanan. 


E presion cu Ministerio Publico ta poniendo na e momentonan aki, 
riba hendenan cu financieramente no ta bon para, ta for di luga den 
e tempo crisis aki caminda esunnan den mas necesidad ta wordo 
confronta cu otro golpi di parti di gobierno y Ministerio Publico. 


Cu mester cumpli cu pago di e boetnan aki, ta for di discusion pero 
mescos cu ciudadanonan mester adapta con nan ta gasta tur pero tur 
florin di nan salario pa asina por logra come algun dia bon y despues 
dos siman come masha limita mes, ta di gran balor y net awo cu e 
grupo di entrada minimo aki ta luchando pa sobrevivi e periodo dificil 
aki, Ministerio Publico manera un grupo cu parce atraco team di polis, 
ta cobrando sin piedad y hendenan cu simplemente no tin e espacio 
financiero na e momentonan aki. 


Por a compronde tambe cu varios di e personanan cu a haya dos of 
tres dia pa bin paga nan multa, a cuminsa for di ayera mainta, busca 
placa pa presta cerca famia of cerca hendenan cu ta presta placa pero 
ta cobra 25 of  35 florin riba cada 100 florin cu wordo presta. 


Pues di tur banda pueblo ta wordo presiona pa saca placa cu real- 
mente nan no tin y Ministerio Publico cu tin cu lucha pa cu tin husticia, 
ta haciendo den cierto sentido, un acto inhusto, sigur den e tempo 
dificil aki. 

P 
a algun siman caba, tin famianan ta pasando den un situ- 
acion cu por ser cataloga como criminal, ora cu den or- 
anan di mainta, diripiente ta presenta un auto di gobierno 
cu letter D riba dje y dos funcionario ta baha cu documento 
den man. 
Mainta tempran e dos tiponan aki ta anuncia cu nan a bin 
cobra “boet” atrasa y entre otro anunciando cu si no paga, 
nan lo keda deteni mesora loke ta creando panico cerca e 
hendenan aki, ya cu tanto Ministerio Publico como autori- 
dadnan policial, kier forma parti di “rancamento” di cartera 
di pueblo. 
Lo ta na su luga pa Ministerio Publico pone su mes na altura 
di e situacion financiero cu gran parti di pueblo ta pasando 
aden y compronde bon bon e hecho cu pueblo NO tin sufici- 
ente placa pa cubri cu tur su gastonan. 
Ta bon pa Ministerio Publico realisa cu tin cantidad di cas 
di hendenan cu en berdad a faya manehando nan auto riba 
caminda publico pero hopi di e hendenan aki tin cas pa paga, 
un aumento di awa y coriente impone pa mesun gobierno cu 
Ministerio Publico ta traha p’e. 
Ta hendenan cu ta gana minimumloon of hasta menos cu 
esaki y cu tin cu paga huur, lucha contra un inflacion caminda 
tur siman prijs di comestibel ta aumenta, hendenan cu tin 
cu paga pa receta di dokter y tambe aumento di placa di 


scol, placa di airco di scol, placa di uniform di scol y tambe 
luchando contra aumentonan di gasolin. 
Pueblo no tin placa y ta mas cu claro cu tin gastonan cu 
pueblo no ta mira como algo di urgencia y pago di multa 
di trafico ta un di nan y ta na su luga pa Ministerio Publico 
controla cu departamento di impuesto con pago di impuesto 
di auto ta bayendo, ya cu miles ta esunnan cu no ta pagando 
e boetnan aki, ta hendenan cu simplemente no tin forma di 
paga. 


Awor ta dicidi pone ainda mas presion riba e situacion finan- 
ciero di pueblo cu e accion di Ministerio Publico y mientras 
cu e multanan aki tambe ta un obligacion di esunnan cu a 
faya cu nan comportacion den comunidad, ta un hecho cu 
Ministerio Publico ta yudando gobierno pa castiga cartera 
di pueblo. 
Cobransanan di 200, 300 of 400 florin, ta realmente un 
suma di placa cu mayoria di hende no por carga e peso aki, 
ya cu e placa pa nan yiunan por atende scol den futuro, ta 
costa ainda mas cu e multa di trafico cu nan tin cu paga. 
Realmente increibel e forma di procede aki y a pesar cu 
pueblo tin cu para responsabel pa loke nan a faya cu nan 
comportacion, e tipo di cobransa aki ta casi igual c’un tipo 
di “atraco” riba cartera di pueblo. 


Dialuna a habri cu CEA batiendo na porta di ciudadanonan 


A cuminsa ranca 
placa forsa pa boetnan atrasa 

M 
inisterio Publico a cuminsa dialuna cu 
cobramento activo di debe di boet. Dos 
team di CEA (Cuerpo Especial Aruba) a subi 
caya mainta tempran pa bishita hende na cas 
cu tin debe di boet y pa cobra e boetnan aki. 


CEA a bishita mas cu 30 adres, tanto pariba 
como pabao di brug. Un total di tres persona a 
keda deteni. Mayoria di hende a paga mesora 
cu nan a haya CEA para na nan porta. 
E accion lo continua henter e siman aki. CEA lo 
sigui bishita personanan cu debe di boet. Tur 
hende cu no paga nan boet of no paga nan boet 
por completo, lo wordo deteni y transporta pa 
KIA pa sinta e dianan di detencion (vervan- 
gende hechtenis) pa cual Hues a condena nan 
ora el a duna nan boet. 


Ministerio Publico ta haci atrobe un yamada 
urgente na personanan cu debe di boet: 
• Bo persona por paga online via cuenta 
bancario 4000905 di ArubaBank bao mencion 
di e parketnummer 


• Bo persona por swipe cerca cahera di OM. NO 
TIN MESTER DI HACI AFSPRAAK 


• Si Bo persona ta di pariba, por paga boet na 
Warda di Polis San Nicolas di 8’or di mainta pa 
12’or di mainta E SIMAN AKI SO. Dos trahado 
di OM ta sinta cla na Warda di San Nicolas pa 
atende bo persona 


• Bo persona por paga cu CASH tambe E SIMAN 
AKI SO. 


Specialmente pa e accion aki, Ministerio 
Publico ta habri non-stop e siman aki tur dia 
di 08.00’or di mainta pa 15.30’or di atardi. 
Cu excepcion di diabierna ora OM ta habri 
te 12.00’or di merdia. Dus riba diamars, 
diaranson y diahuebs bo persona por acudi na 
OM durante lunch tambe. 


NO TIN MESTER DI HACI AFSPRAAK, bo 
persona por gewoon cana drenta. 



EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 


1. SAVANETA 195-C 


een woonhuis met verder toebehoren staande op een 
perceel 
eigendomsgrond 
ter 
grootte 
van 
ongeveer 
negenhonderd vierenveertig vierkante meter (944 m2), 
gelegen te Savaneta in Aruba, kadastraal bekend als Derde 
Afdeling Sectie H nummer 46 
richtprijs: Afl. 315.000,-- 


2. HOOIBERG 92-U 
een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 
806 m2, welk perceel afkomstig is van het perceel 
kadastraal bekend als Eerste Afdeling Sectie R nummer 
3411 index D 14634. 
richtprijs: Afl. 325.500,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 juni 2023 ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


CEA a bishita mas di 
30 cas riba prome 
dia di cobra boet 

A 
lgun dia pasa sra Gerlien Croes cu a tuma su retiro for di par- 
tido AVP despues di ta miembro pa hopi aña, a vota consci- 
entemente pa AVP, cu tabata riba lista pa seis aña y den Parla- 
mento pa dos aña, a haci algun declaracion remarcabel tocante 
di su ex-partido. Entre otro el a laga sa cu AVP a ehecuta proyec- 
tonan grandi so y no a dedica mucho atencion na e ser humano. 
Cu otro palabra AVP no lo tabata tin e ser humano central den 
su maneho. E “critica” aki di un politico cu kier concentra riba 
“contenido” ta parce hopi e critica di MEP cu “hende no por come 
klinkers”, mientras cu henter pueblo ta disfruta cu satisfaccion di 
e inversionnan. Tanto pa sra Gerlien Croes como pa mi ex-parti- 
do MEP (cu awor ta haci tur esfuerso pa pone “klinkers” unda cu 
por), mi kier corda nan di djis algun area di maneho di e partido 
berde cu no ta laga duda ta pa ken nan a ehecuta e maneho aki y 
ken AVP tabata tin den mente ora a haci esaki. 


INFRASTRUCTURA TA PA KEN 
Ora Sra Gerlien y MEP critica cu AVP a ehecuta proyectonan di 
infrastructura grandi so, ta surgi e pregunta ta pa ken a traha un 
hospital practicamente nobo? No ta pa hende cu mester di cuido 
medico manera ami y Boso nan, Boso mayornan y Boso yiunan? 
Ta pa ken a drecha e barionan completo cu acera di “klinkers”, 
gazebo, banki, luz y matanan manera na Yara, Pos Chikito, Juana 
Morto y otronan? No ta pa e hendenan cu ta biba den e bari- 
onan rond di nos pais? Ta pa ken a drecha 60 scol cu MEP a laga 
den decadencia completo? No ta pa nos yiunan, yiunan di Boso 
rumannan y bisiñanan? Ora a traha e waf nobo, e Green Corridor y 
Watty Vos Boulevard, no ta pa hende manera ami y Abo core riba 
dje pa evita aglomeracion y tardansa? Pa nos por yega trabou 
mas lihe y yega cas bek mas tempran pa nos por pasa tempo cu 
e hendenan cu mas nos ta stima? Si ta exigi pa hende ta central 
den tur cos cu gobierno haci, ata aki algun ehempel cla y tangibel 
di esaki. 


FORSA DI COMPRA, PENSIOEN Y OPORTUNIDAD 
Ata aki ta e parti cu ami mes a gusta mas di e maneho di AVP 
durante di ocho aña y cu mescos cu hopi otro hende a cambia y 
vota pa AVP y lo bolbe vota pa AVP. Nan a drecha e dos fondonan 
di pensioen cu tabata den problemanan grandi pa falta di aten- 
cion y inversion y mester a tuma decisionnan dificil pa sigura tur 
pensionado nan pensioen pa resto di nan bida. Y aunke ami tambe 
mester traha algun aña mas pa yega mi pensioen, mi ta trankil 
y sigur awor cu mi ta bay sigui haya mi pensioen te dia mi muri. 
AVP a introduci e pensioen general pa tur trahado den sector 
priva cu den futuro ora e fondo madura, lo sigura e trahado un 
didos pensioen banda di e pensioen di behes di SvB. A caso esey 
no tabata pa nos hendenan cu bay cu pension? Pero esey no ta 
tur. Bo ta corda cu a bolbe duna trahadonan di gobierno e “index- 
ering” cu MEP a nenga pa 7 aña, hunto cu e voorjaarspremie, “back 


to school” prima y e “bashi 
premie”. A caso e trahadonan 
di gobierno aki no ta hende? 
Pero tin mas! Bo ta corda 
con AVP cu Mike Eman na 
cabes a aumenta y introduci 
y despues aumenta e school- 
geld pa muchanan di scol, 
e asistencia financiero pa 
mamanan soltera y e “repa- 
ratietoeslag” pa trahadonan 
den sector priva y pa pensio- 
nadonan? Tur esaki tabata 
formanan pa directamente 
mehora e forsa di compra pa 
masha hopi hende na Aruba! 
Wak e potret banda di e texto aki pa Bo wak kico den e aña 2016 
so caba a haci pa mehora e forsa di compra di casi henter Aruba. 


MANEGO INTEGRAL 
E realidad ta cu AVP durante di ocho aña a ehecuta asina hopi 
“proyecto” riba asina hopi tereno, cu mester busca bon pa haya 
algun proyecto cu nan no a caba of cu no a yega na ehecucion 
ainda. Pero si wak e variedad di proyecto, riba asina tanto tereno 
y tur den coordinacion cu otro, mester conclui cu e maneho di 
AVP tabata hopi progresivo, basa riba e realidad den nos pais 
y integral. Den proyectonan di infrastructura den Caya Grandi y 
den scolnan, a tene cuenta cu accesibilidad di hendenan cu un 
of otro forma di handicap, pa asina yuda nan ta mas integra y 
activo den comunidad! Den ehecucion di proyectonan grandi y 
chikito manera e construccion di e MFA-nan, a uza arkitectonan 
Arubiano y contratistanan local. Ora a construi of renoba edifi- 
cionan, manera scolnan, a tene cuenta cu uzo di energia renov- 
abel cu nos tin na abundancia na Aruba. Awe e unico pregunta 
cu Pueblo ta haci di e maneho di gobierno di MEP-POR-RED y 
MEP-RAIZ ta, “UNDA E PLACA A BAY”? 


Reaccion 


Straño con hende ta lubida asina lihe 


Esaki ta djis pa refresca memoria! 

D 
en e discusion riba ceramento di John Wesley College 
tin algun punto di maneho di scol cu mester tene cuen- 
ta cun’e tur rond di Aruba. Pasobra si tin un cos cu ta sigur: 
John Wesley College no lo ta e unico scol cu lo por bay wor- 
do confronta cu ceramento, a menos cu bin un cambio di 
gobierno y un maneho cu tin como unico meta pa percura 
pa awor y den futuro tur mucha y hoben tin acceso sigur na 
enseñansa di calidad! Ban tene esaki como meta semper! 


REALIDAD 
E cantidad di alumno cu ta bay scol ta subi y baha. Den caso 
di John Wesley College ta menciona e reduccion di e cant- 
idad di alumno como unico motibo pakico ta cera e scol. E 
realidad ta cu no ta na John Wesley College so e cantidad 
di alumno a baha. Tin mas scol rond di Aruba caminda e 
cantidad di alumno a baha. Tin scolnan basico cu a cera un 
of mas klas di e scol. Di e seis klasnan di 1 te cu 6, a cera 
por ehempel e klas number 3 of 4 pasobra no tin suficiente 
alumno. Esaki por ta un motibo pa un mayor cu tin yiu den 
klas 2 pa pensa cu lo ta miho pa busca un otro scol cu tin 
tur seis klas, pa no tin cu cambia e mucha di un scol pa otro 
despues. Si e desaroyo aki sigui y si sigui uza e cantidad 
di alumno como unico motibo pa cera un scol, anto pronto 
mas scol lo cera y mas maestro di scol lo mester busca otro 
trabou. 


SCHOOLGELD 
Nos sa cu e reduccion den cantidad di mucha cu ta inscribi 
na scol no ta para riba su mes. Nos sa cu e costo di manda 
un mucha scol a bira hopi halto y cu hopi mayor tin cu casi 
haci magia pa paga tur e gastonan. E aumento di e placa 
pa admision na scol (“schoolgeld”) ta un di e costonan cu 
a y ta sigui subi hopi. Si a cuminsa cu cobra mayornan 50 y 
75 florin pa cada mucha wordo inscribi na un scol, awor ta 
cobra 300 y 350 florin pa mucha na scolnan basico. Y entre 
350 y 750 na scolnan secundario. Pa scolnan secundario 
profesional (EPB y EPI) e placa pa inscripcion a pasa 1000 
florin! Anto esey ta scolnan publico cu ta cay directamente 
bou di responsabilidad di gobierno. Colegio Arubano (HAVO 
y VWO) te awor ta parce di ta esun cu ta cobra mas hopi:1800 
florin pa inscripcion. 
Y ainda tin cu paga pa uniform, transporte, cuminda, cuido 
na cas y tin hopi biaha pa guia di e mucha den su estudio. 
(“Huiswerk begeleiding”). Ta mas cu logico cu si un mayor 
por haya un scol cu ta cobra menos, e ta scoge pa manda 
su yiunan na e scol ey. Anto eynan ta surgi un sorto di 
“competencia” entre scolnan pa haya alumno. No a base 
di calidad di enseñansa of programa mas atractivo of miho 


guia. Scolnan ta bay “competi” riba e costo di inscripcion! 
Sin duda e costo di bay scol tin influencia den ceramento di 
John Wesley College cu ya tabata cobra 350. 


MANEHO DI ENSEÑANSA 
Nos ta biba den un pais cu tur mucha y hoben tin derecho 
riba e mes un enseñansa di calidad, independiente di ken su 
mayornan ta, independiente di nan entrada, religion, sexo of 
rasa. Nos tin hasta un ley cu ta obliga mayornan pa manda 
nan muchanan menor di edad scol! Pero nos tin un gobi- 
erno cu ta para wak aumento di costo barbaro di enseñansa 
sin haci net net nada pa baha esaki. Si nos tabata tin un 
gobierno cu di berdad kier pa tur mucha bay scol, e lo a 
presenta un plan pa maneha e costo cu mayornan tin pa 
nan muchanan bay scol. E lo a busca un solucion creativo 
pa scolnan den un vecindario caminda e cantidad di alum- 
nonan ta baha of caminda hende ta muda pa bay biba otro 
caminda. Pero e gobierno aki ta haci net net nada! Pakico 
por ehempel gobierno no ta uza e situacion di reduccion di 
e cantidad di alumno pa haci e klasnan mas chikito y tene e 
scolnan den barionan habr’i? 


E situacion aki no ta di John Wesley College so! E ceramento 
di scol no ta un problema cu lo toca scolnan di SPCOA of 
SKOA so. E por toca scolnan publico tambe. P’esey ta haci 
un yamada na tur maestro di scol, di tur nivel di nos ense- 
ñansa, di scolnan publico, di SPCOA, di SKOA y di tur otro, 
pa bin sostene e accion pa stop e plan pa cera John Wesley 
College diahuebs awor 19:00or dilanti di John Wesley 
College na San Nicolas. Ban ta solidario cu nos coleganan 
y ban para pa enseñansa pagabel y di calidad pa tur mucha 
den tur bario na Aruba! Awe ta John Wesley College, mañan 
por ta Bo scol! 


Maestronan di scol den AVP: 


Ceramento di John Wesley College ta un advertencia pa tur scol 


Para hunto pa bon maneho di enseñansa 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
ialuna, 12 di juni 2023, minister Geoffrey Wever hunto cu De- 
partamento di Asuntonan Economico, Comercio y Industria 
(DEACI) a presenta e “Economic Outlook 2023-2024”. E rapport 
aki ta duna un proyeccion di e estado di nos economia basa riba 
ultimo informacion disponibel. 


Pa 2023 ta premira un crecemento di 10,1% den termino nominal 
di e Producto Interno Bruto (PIB), e indicador pa midi actividad 
economico. Cu un balor di 6.5 miljard florin, esaki ta 106,7% 
compara cu e nivel na 2019 (6.1 miljard florin). 


Pa loke ta trata 2024, ta premira un crecemento adicional di 4,6% 
den termino nominal di e Producto Interno Bruto (PIB), cu un 
balor di 6.8 miljard florin. 


E expansion premira den actividad economico ta basa riba crece- 
mento di nos industria turistico y crecemento di consumo y 
inversion priva. Esaki ta demostra confianza den nos isla como 
destinacion turistico y tambe pa inversion. E proyeccion di crece- 
mento di economia di Aruba ta den liña cu e ultimo expectativa 
economico di Centrale Bank van Aruba cu ta premira un crece- 
mento economico di 9,1 porciento den termino nominal den 
2023. 


Pa facilita proyeccion di e economia di Aruba, DEACI ta haci uzo 
di e modelo macro-economico MARUBA. E modelo MARUBA ta 
basa riba e Cuentanan Anual di Pais Aruba publica pa CBS y ta 
refleha e funcionamento di e economia di Aruba. Maneho di e 
modelo MARUBA ta cay bao responsbailidad di DEACI. Pa yena na 
e proyeccionnan economico, DEACI ta den dialogo continuo cu 
diferente instancianan y expertonan local, y a base di analisis di 
diferente desaroyo, ta produci proyeccionnan economico. 


Ministerio di Asuntonan Economico, Comunicacion y Desaroyo 
Sostenibel conhuntamente cu Departamento di Asuntonan 
Economico, Comercio y Industria lo sigui monitor desaroyo di 
economia di Aruba. 


Minister Geoffrey Wever kier gradici directora Maria Dijkhoff- Pita 
y drs. Judesca Briceño di DEACI cu ta haci e economic outlook 
posibel. 
E publicacion completo ta disponibel riba e website www.deaci. 
aw. 


Minister Geoffrey Wever: 


Ta premira full recuperacion di nos economia den 2023 

scol aki a baha. Anto e ora 
e posibel solucion lo por ta 
pa baha e suma cu ta cobra 
pa “schoolgeld” door di 
subi e subsidio di gobierno 
pa scolnan rond di Aruba. 
Specialmente pa un bon 
scol manera John Wesley 
College. Conny Aventurin- 
Connor: “Si gobierno ta 
bisa cu nos economia ta 
bay asina bon y nos ta wak 
cu ta bolbe haya hopi placa 
di Hulanda, pone e placa 
ey den enseñansa y baha e 
suma di “schoolgeld”. Esey lo ta un bon inversion manera a haci bou 
gobierno di AVP.” 


USA E SCOL PA MEHORA CALIDAD 
Esnan cu ta defende e decision di gobierno pa cera e scol ta bisa cu e 
cantidad di alumno a baha pasobra e cantidad di mucha cu ta nace na 
Aruba a baha y e cantidad di hende cu ta manda nan muchanan scol na 
San Nicolas tambe a baha. 


Conny su contesta riba esaki ta: “Hasta si e cantidad di alumno ta 
bahando pa motibo cu e cantidad di mucha na Aruba ta baha y e cant- 
idad di alumno na San Nicolas ta baha, no tin motibo pa cera e scol. 
Al contrario. Esaki ta e oportunidad pa haci loke pa masha hopi aña ta 
boga pe. Esta pa baha e cantidad di alumno cu mester tin den un klas, 
haci e klasnan mas chikito, uza e scol di John Wesley College pa e extra 
klasnan cu lo tin mester y asina yuda mehora e calidad di enseñansa.” 


En berdad ta hopi aña caba cu maestronan di scol, sindicato SIMAR 
y expertonan di enseñansa ta boga pa baha e cantidad di mucha den 
un klas. Esey ta haci posibel pa e maestronan duna mas atencion na e 
alumnonan cu mester di mas sosten den klas, pasobra e maestro tin 
menos alumno pa atende cun’e. E ta habri mas posibilidad pa diferencia 
y individualisa e enseñansa na cada alumno. 


Esaki ta rekeri un organisacion y cooperacion di tur directiva di scol, 
scol y ministerio di enseñansa. Pero esey no por stroba e mehoracion 
di enseñansa cu por logra cu e sugerencia aki. Ban wak si minister di 
enseñansa, Departamento di Enseñansa, directivanan di scol y scolnan 
por traha hunto pa tene John Wesley College habri y us’e den forma 
concreto pa mehora enseñansa. Anto e no ta costa mas cu e ta costa 
awor aki! 


“N 
o tin motibo pa cera John Wesley Col- 
lege na San Nicolas”. Esey ta e opinion 
di Conny Aventurin-Connor, maestro di scol pro- 
fesional, cabesante di scol y candidato riba lista 
di partido AVP. Conny a splica su punto di bista 
profesional den e programa di partido AVP di di- 
asabra mainta na Canal 90. Despues di e pro- 
grama e y otro candidatonan di partido AVP a 
haya hopi reaccion di mayornan y maestronan di 
scol cu a expresa nan gratitud cu e sugerencia 
cu e maestro di scol aki a duna y e motibonan pa 
no cera e scol di MAVO aki na San Nicolas. 


PLACA PA SCOL 
E motibo cu gobierno a uza pa cera e scol ta cu 
e cantidad di alumno na e scol a baha. Conny su 
reaccion riba esaki ta cu esey no ta straño si Bo 
wak cu e scol ta cobra 700 florin pa alumno pa 
aña pa por bay scol. 
Anto esey ta sin conta loke tin cu paga pa uniform 
y material pa scol. “Ken por paga asina hopi 
placa pa un solo mucha bay scol awendia? Ta 
claro cu mayornan ta busca otro scol cu ta cobra 
hopi menos pa nan yiunan.” Pa Conny Connor- 
Aventurin y hopi mayor y maestro esaki ta e 
motibo principal cu e cantidad di alumno na e 


Conny Aventurin-Connor (AVP) 


No tin motibo pa cera John Wesley College 


Uza e scol pa mehora calidad di enseñansa na San Nicolas 

D 
espues di resultadonan di fin di si- 
man, caminda Britannia a supera 
RCA cu anotacion di 1-0 y Dakota y 
Derpotivo Nacional a empata na 2-2, 
ainda no por papia cual ta e dos eki- 
ponan cu lo pasa pa disputa e titulo di 
campeon pa temporada di 2022-2023. 
  
Diabierna anochi e ekipo di Dakota 
tabatin e necesidad di logra un triunfo 
contra di Nacional  despues di a sufri 
un derota di 3-0 na man di RCA e siman 
anterior y e amariyonan tabata riba 
caminda pa esaki, cu dos gol anota pa 
Ricky Hodge kende a anota pa medio di 
dos penalty. 


Deportivo 
Nacional 
sinembargo, 
mescos c’un siman prome no a duna 
pa perde y ta bin logra di empata e 
partido loke ta duna e ekipo di Noord, 
solamente dos punto den dos wega 
hunga mientras cu Dakota a keda cu un 
solo punto for di e wega aki. 


Diasabra anochi a sigui e di dos 
encuentro di fin  di siman ora cu 
Britannia ta bon sorprende RCA c’un 
gol di Steven Rua ya na di 30 seconde 
di wega pa e victoria di 1-0. 
RCA a domina pero no por a logra di 
yega na e gol di empate y e resultado 
akit a pone cu Britannia ta lider cu 4 
punto den dos wega y RCA a keda na 
di dos luga cu 3 punto, cual pa ambos 
ekipo ta suficiente pa yega hunga pa e 
titulo di campeon. 


DECISIVO 
Proximo fin di siman e decision lo cay 
pa loke ta e dos finalistanan  y e situ- 
acion ta sumamente interesante ya 
cu ningun ekipo matematicamente ta 
elimina ainda. 
Britannia ta prome cu 4 punto y en real- 
idad e ekipo tin mester di solamente un 
punto mas pa  clasifica pa e gran final y 
proximo fin di siman  e ekipo di Piedra 
Plat ta enfrenta un ekipo di Dakota cu 


lo lucha pa su ultimo oportunidad. 


Dakota tin solamente un punto pero 
logrando un triunfo  obligatorio riba 
Britannia lo pone e ekipo campeon 
ainda di futbol di Aruba, tambe cu 4 
punto pero e gol averahe e ora lo conta. 
Aki e ekipo di Britannia ta miho para 
pero Dakota tin cu logra un triunfo di 
3-0 of mas pa asina saca Britannia for 
di e play off final pero den futbol tur 
cos ta posibel. 


RCA tambe lo mira accion contra di 
Deportivo Nacional y aki tambe ta 
hunga un tipo di final chikito ya cu RCA 
tin 3 punto  mientras cu Nacional tin 2 
punto y un empate pa RCA lo clasifica e 
ekipo tricolor  pa e gran final. 


Nacional ta den mesun situacion di 
Dakota caminda e tin cu gana pa trata 
di drenta den e final loke ta duna un 
tremendo fin di siman di futbol division 
di Honor e proximo fin di siman. 


Play off division di Honor 


Dos finalista lo bira conoci proximo fin di siman 

M 
inister Plenipotenciario mr. Ady Thijsen recientemente a ricibi 
bishita di Vanessa Susanna, futbolista di origen Arubiano cu ta 
hunga riba nivel di “ere divisie” pa e team di futbol di damas di ADO 
Den Haag. 


Susanna a firma un contract di 1 aña cu ADO Den Haag. Na 2015 
el a bay di Saestum pa PSV y despues a sigui su carera profesional 
na diferente club manera Anderlecht, London City Lionesses, Hellas 
Verona y KAA Gent. 


Vanessa Susanna ta forma parti di e Seleccion Nacional Damas 
di Aruba. Minister Thijsen a bisa cu Aruba ta hopi orguyoso riba 
su talentonan deportivo cu no unicamente na cas, pero tambe ta 
sobresali den exterior. Por ultimo Minister Thijsen a desea Vanessa 
Susanna tur clase di exito den su carera como futbolista profesional. 


Potret cortesia di Arubahuis 


Futbolista Vanessa 
Susanna a bishita 
Minister Thijsen 

R 
ecientemente e team di Aviation Business Development 
di Aruba Airport Authority N.V. (AAA) a atende e prome 
conferencia di Connect New World, cu a tuma luga na Santo 
Domingo, Republica Dominicana. E conferencia a dura tres 
dia y tabata dedica specificamente na desaroyo di ruta di y 
pa the Americas y Caribe. 


Barbara 
Brown, 
Chief 
Revenue 
Development 
& 
Communications Officer di AAA y Jo-Anne Meaux-Arends, 
Aviation Business Development Executive di AAA, repre- 
sentando Aeropuerto di Aruba, a uni na diferente aerolinea 
y aeropuerto como tambe varios ehecutivo encarga pa tuma 
decision den area di aviacion y turismo cu e meta pa conecta 
y impulsa e futuro di aviacion den e region specifico aki. 


Anfitrionnan di e conferencia tabata Ministerio di Turismo 
di Santo Domingo, Vinci Airport y e aeropuerto di Santo 
Domingo hunto cu diferente sponsor y colaborado di e 
evento. Aeropuerto di Aruba tabata un di e socionan di e 
evento inaugural di Connect New World den e region. 
Connect New World a duna AAA e oportunidad pa reuni cu 
varios socio den e industria cu ta apoya e actividadnan di 
desaroyo comercial di aviacion na Aeropuerto Internacional 
Reina Beatrix. Ademas, e conferencia a trece oportunidad pa 
crea contacto nobo y desaroya esunnan existente. 
“A realisa mas di 15 reunion cu aeropuerto, aerolinea, prov- 
eedor den e industria y compania di FBO charter. E reunionnan 
aki a presenta diferente oportunidad nobo y punto di bista 
dentro di e industria den region y loke ta mas importante, pa 
yuda promove e relacionnan existente cu e aerolineanan cu 
nos ta asocia na dje y proyecta demas relacion nobo dentro 
di e industria di aviacion”, asina Jo-Anne Meaux-Arends a 
duna di conoce. 


“Durante e evento a cristalisa un long-pursued route cu lo 
duna resultado den un ruta nobo pa e airlift di y pa Aruba. 
Lo anuncia esaki fin di e aña aki. Algun otro socio nobo di 
aerolinea a comparti nan vision strategico pa futuro cu ta 
inclui posibel operacion di y pa Aruba na aña 2024 y 2025. 
E partnernan existente tambe a comparti e frecuencianan 
adicional cu lo inclui den e temporada di winter 2023-2024 
y mas”, asina Meaux-Arends a finalisa bisando. 


“Cu un tamaño considerabel y su enfoke regional, Connect 
New World a demostra di ta pas perfecto cu Aeropuerto 
di Aruba, caminda e relacionnan entre e aerolineanan y e 
socionan di e industria por sigui den un ambiente intimo y 
relaha. E reunionnan cu e teamnan adecua di e aeroline- 
anan y e socionan den e industria a duna inicio na conexion 


nobo y a duna un empuhe na e conexionnan actual di AAA. 
Ademas, e evento tabata un oportunidad perfecto pa un isla 
insular den Caribe, manera Republica Dominicana, pa exhibi 
su mes dentro di e region como un destino turistico”, asina 
Barbara Brown a comenta. 


Durante e conferencia, a tene diferente presentacion di e 
oradornan como tambe panel di discusion cu e lidernan 
den e industria y a brinda diferente air service development 
master classes. E temanan di e industria cu a discuti tabata 
relaciona cu e temanan manera oportunidad pa low-cost 
carriers den “the Americas”, conectividad regional y con pa 
garantisa un turismo sostenibel. 


Connect New World lo bira e conferencia di desasaroyo di 
servicio aereo di mas nobo, dedica specialmente na e region 
Caribe y Latino America. Aeropuerto di Aruba ta orguyoso 
di por a forma parti di e conferencia inaugural organisa na 
Republica Dominicana como un socio di e evento. AAA ta 
spera di por asisti na mas di e conferencianan aki den futuro. 


Aeropuerto di Aruba a atende Connect New World 2023 


Prome conferencia di “air service network”regional 

R 
ecientemente Minister di Turismo y Salud Publico sr. 
Dangui Oduber a ricibi e cifranan tocante e prestacion 
di nos hotelnan durante e prome 5 lunanan di aña 2023. E 
cifranan ricibi ta indica cu Aruba no ta solamente hayando 
hopi bishitante pero cu Aruba su turismo ta di calidad. 


Minister Oduber su maneho di turismo ta dirigi na trece 
turismo di calidad, e turistanan afluente cu tin un entrada 
di mas di 150 mil dollar pa aña. Ta sigui enfoca den diver- 
sificacion di nos turismo. Keda haci inversionnan continuo 
den producto Aruba. Keda enfoca den e strategianan nobo 
di mercadeo pa asina nos keda mas competitivo. 


E mandatario a indica cu actualmente tin varios proyectonan 
den ehecucion den cuadro di e mehoracion di producto 
Aruba. Un di nan ta e masterplan di Sero Colorado cu ta 
e proyecto di embeyecemento di e area di Baby Beach y 
Rodgers Beach. 


Ya caba e prome fase di Baby Beach a keda entrega y actu- 
almente e di 2 fase ta den pleno ehecucion. Despues lo sigui 
cu fase 3 di e proyecto di Baby Beach den paralelo cu e 
embeyecemento y mehoracion di e area di Rodgers Beach. 
Un proyecto caminda lo bay construi area di parkeo nobo, 
mehoracion di e infrastructura, construccion di kiosco, 
bañonan y restaurant, tambe lo bay tin canchanan di tennis 
y beach volleyball nan nobo. Un proyecto bunita pa no sola- 
mente nos localnan pero tambe pa nos bishitantenan. 


E maneho caminda ta keda haci inversion continuo ta 
dunando su fruto y esaki bo ta mire den e cifranan record di 
Aruba su turismo. Un di e cifranan aki ta e prestacion cu nos 
hotelnan a desplega den e prome 5 lunanan di aña 2023. E 
cifranan aki ta indica cu Aruba ta ricibiendo turistanan di 
calidad. 


Crecemento di e Average Daily Rate (ADR) vs 2022 
E demanda cu tin pa Aruba ta keda demostra den e prijs 
di camber pa dia. Minister a menciona cu segun e cifranan 
duna pa AHATA esaki ta mas halto cu nunca. E averahe di e 
ADR den e prome 5 lunanan di aña 2023 ta $374,73 dollar 
pa camber. Si compara esaki cu e ADR di aña 2022 di e 
mesun periodo ta constata un crecemento di 15% porciento 
di e ADR, segun Minister Oduber esaki ta un aumento hopi 
grandi. 


Crecemento di e Revenue Per Available Room (RevPAR) vs 
2022 
Un otro indicador hopi importante ta e RevPAR, e cifra aki ta 
indica e calidad di turistanan cu ta keda na bo hotel. Manera 
menciona anteriormente Minister Oduber ta enfoca riba 
e turistanan afluente. E averahe di e RevPAR di e prome 5 
lunanan di aña 2023 ta $301,81 dollar. Si haci un compara- 
cion cu e mesun periodo di aña 2022 ta constata un crece- 
mento drastico di casi 34% porciento. 


Minister Oduber a mustra riba e hecho cu actualmente tin un 
tendencia mundial caminda mas y mas turistanan ta hospeda 
den un “other accommodation” of “vacation rentals”, na 
Aruba esaki tambe ta e caso. Pa e motibo aki Gobierno ta 
trahando riba un maneho nobo pa tin un “level playing field’ 
entre e hotelnan y e “vacation rentals”. 


Ta bay regula esaki a base di otorgamento di un permiso di 
gobierno cu tur e doñonan di e vacation rentals lo mester tin 
pa por opera. Esaki na su turno lo bay crea e igualdad entre 
companianan y lo zorg pa tin cumplimento di tur e obliga- 
cionnan al respecto pa e doñonan di vacation rentals tambe. 


E maneho di Minister Oduber ta dunando tremendo resul- 
tado y esaki ta danki na e hopi bon sinergia cu tin entre tur 
e partnernan den turismo. 
Aruba a demostra di ta un pueblo resiliente, ban sigui duna 
e servicio di calidad cu nos ta conoci pe. Turismo ta keda e 
driver di nos economia. 


Minister Dangui Oduber: 


Prestacion di hotelnan den e prome 5 lunanan 
di 2023 ta registra cifranan astronomico 

D 
ialuna mainta, Prome Minister Evelyn Wev- 
er-Croes hunto cu Presidente di Parla- 
mento sr. Edgard Vrolijk a bishita Colegio Bon 
Bini pa asina mira e bunita proyecto cu nan a 
inscribi y gana di Edutech. Cu e fondo cu nan 
a ricibi, nan a cumpra 4 eBoards pa cuater 
klas y 25 tablet pa nan smartroom. Riba nan 
mesun forsa a cumpra 2 eBoards mas, facili- 
tando asina tur 6 klas cu un borchi digital. 


Na aña 2019 pa 2021, Gobierno hunto cu 
Futura den e programa di innovacion a hiba 
hopi proyecto piloto di trece digitalisacion den 
enseñansa. E tempo aki, 4 scol a haya aten- 
cion cual tabata Cacique Aterima, Cacique 
Macuarima, Pastoor Colegio Kraanwinkel y 
Franciscus College. Pa aña escolar 2022-2023 
a tuma e decision pa cambia e concepto, y a 
bin cu e proyecto Edutech, caminda ta pone e 
iniciativa cerca e scolnan. Cada scol lo mester 
a inscribi un proyecto cu nan lo traha, skirbi y 
entrega. E proyecto aki lo wordo evalua pa un 
hurado cu lo saca e scolnan ganado. 


Pa e proyecto Edutech, tin 400 mil florin 
disponibel pa e aña escolar aki, y ya caba 
mita di e proyecto aki a wordo otorga. Un 
total di 6 scol a gana cu nan proyecto cu nan 
a entrega, di cual Colegio Bon Bini ta un di 
nan. E proyecto di Edutech tin hopi beneficio 
pa e scolnan mirando cu e materialnan aki, 
manera eBoards y tablets ta duna oportun- 
idad na e maestronan pa ta mas interactivo, 
stimulando asina partcipacion entre studi- 
ante y maestronan. 


“Di por mira tur klas cu nan borchi digital 
ta yena mi cu hopi alegria. E proyecto aki a 
prueba caba den pasado, di ta sumamente 
beneficioso pa e muchanan, mirando cu nan 
ta hopi mas activo den klas. Un pabien na 
e cabesante, tur docente y alumnonan cu e 
progreso aki riba tereno di innovacion y digi- 
talisacion. Mi ta sigur cu esaki lo contribui na 
resultadonan exitoso pa e aña escolar,” Prome 
Minister a expresa. 


Prome Minister Evelyn Wever-Croes: 


Colegio Bon Bini, como un di e scolnan ganado di 
e proyecto Eduech a ricibi nan eBoards y tablets 

R 
ecientemente a tuma luga na Clinica di Dialisis di Horacio 
Oduber Hospital (HOH) un sesion di informacion tocante 
transpante di riñon. Un sesion unda tabatin presente e team 
completo di HOH encarga cu transplante di riñon y tambe co- 
leganan di Clinica di Dialisis hunto cu specialista y trahado 
social. Anualmente ta organisa e sesion aki pa asina tur es- 
nan interesa, tambe esnan cu ya ta bezig cu test y tambe es- 
nan cu ya ta riba lista pa haci un transplante di riñon pa asina 
nan ta bon informa di e proceso completo. Pa algun aña e se- 
sion aki no a tuma luga door di e pandemia di Covid-19 pero 
awo Clinica di Dialisis a sali ful swing back cune. Un sala com- 
pletamente yen unda hopi informacion a wordo duna y expe- 
riencianan di pashent a ser intercambia. 


Ken por ta un donante di un riñon? 
‘Un donante por ta un famia of conocir cu ta dispuesto pa 
hasi esaki. Esaki nos ta yama un donante bibo. E por ta tambe 
un persona cu na bida a dicidi cu despues cu e fayece di por 
duna su organonan na un persona cu mester, pues un donante 
postmortal’, asina Glenda Bosnie di team di transplantatie a 
conta. 


Ken por bin na remarke pa transplante di riñon? 
En principio tur persona cu ta dialisa por bin na remarke pa 
un transplante. E nefrologo (specialista di riñon) ta evalua 
ken por bin na remarke. Esaki basa ariba criterianan interna- 
cional. 
Por ehempel e pashent mester ta den condicion fisico stabiel 
y tambe e mester cumpli cu su ‘vochtintake’, remedi y mas. 


Criteria pa un donante di riñon 
E donante mester ta den un condicion fisico optimal y lo 
mester examina su sanger pa determina si e por ta un donante. 
Tambe e lo mester pasa den un serie di otro testnan y 
su tipo di sanger mester ta compatibel cu esun di e pashent. 


Te cu awo tur transplante di riñon ta tuma luga na AMC 
Amsterdam Medisch Centrum Hulanda cual tin un acuerdo di 
cooperacion pa algun aña caba. Puesn anualmente tin dife- 
rente pashent ta bay pa asina haci un transplante di riñon na 
Hulanda unabes logra haya un donante. 


Un anochi sumamente interesante cu hopi intercambio di 
informacion. Danki ta bay na tur profesional cu a brinda infor- 
macion, tambe team completo di transplante di riñon y cole- 
ganan di Clinica di Dialisis cu a haci e anochi aki posibel. 


Informacion ta esencial pa bo ta bon prepara 


Sesion di informacion tocante 
transplante di riñon bon bishita na HOH 

P 
rome Minister Evelyn Wever-Croes ta felici- 
ta tur Filipino cu ta biba na Aruba y mundo 
henter cu e celebracion di nan di 125 aña di in- 
dependencia di Spaña. Den e ultimo 20 añanan 
na Aruba, riba e fecha aki, ta hisa e bandera di 
Filipina na Wilhelmina Park, acompaña pa un 
acto ceremonial protocolario. 


Prome Minister a expresa cu e comunidad di 
Filipina ta hopi conoci na Aruba pa ta hendenan 
servicial cu ta traha sumamente duro pa por 
progresa, y cu tin un curason grandi pa yuda 
otro. E ta un honor di por tin cada un di nan 
como residente aki na Aruba, yudando asina nos 
economia desaroya. 


“Den nomber di Gobierno di Aruba, mi kier a 
felicita full e comunidad di Filipina riba e dia 
tan special aki. Danki na cada un di boso cu a 
laga boso hogar atras pa bin estableci na Aruba, 
yudando asina nos economia sigui draai. Aruba 
ta den recuperacion y esaki ta danki na tur esnan 
cu ta biba akinan. Nos ta spera cu tur esnan 
cu a kere den Aruba den bon y mal tempo por 
sigui yuda desaroya nos pais” Prome Minister a 
expresa. 


Prome Minister ta felicita e comunidad 
Filipino cu nan 125 aña di independencia 

L 
ong Table Aruba, un evento culinario caricativo presenta door di 
Wind Creek Aruba un biaha mas a surpasa tur expectativa celeb- 
rando e di cinco edicion diadomingo ultimo. E unico cena balora na 
$50.000 pa Aruba, Long Table a presenta un cena completamente na 
blanco na 1000 persona y anuncia 6 ganado e aña aki 


E aña aki mas cu 40 organisacion local cu ta representa sea cuido di 
bestia, servicionan di cuido humano, salud, humanidad & arte, educa- 
cion & hubentud a inscribi pa participa na e video contest organisacion 
a entrega $10.000 na cada un na 5 organisacionnan (un for di cada 
categoria). Pueblo di Aruba a vota pa nan video faborito. 


E mision di Wind Creek ta, pa ta presente y envolvi den e comunidad cu 
nos ta biba y opera aden asina Sr. Paul Gielen, General Manager di Wind 
Creek Aruba a declara. E evento aki ta un celebracion di nos proposito 
y e aña aki Long Table Aruba a surpasa tur expectativa. Mi no por ta 
mas orguyoso di tur loke nos a logra awe nochi y con nos comunidad a 
bin hunto pa sostene nos instancianan caritativo. 
Wind Creek Aruba, ta sumamente orguyoso di reconoce e organ- 
isacionnan local cu constantemente ta haci un esfuerso pa mehora nos 
isla”, asina a bisa Sr. Paul Gielen, Gerente General di Wind Creek Aruba. 
“E evento aki a duna nos un oportunidad pa no solamente disfruta di 
un anochi memorabel, pero tambe pa bisa danki na tur lidernan di e 
organisacion comunitario cu ta duna nan tempo y esfuerso pa sostene 
nos comunidad di Aruba tur dia 


E ganadonan di e concurso di video di Long Table Aruba 2023 ta esun 
siguiente: 
• Categoria di Cuido di Bestia - Stichting Turtugaruba 
• Categoria Servisionan di Cuido - Stichting Micky’s Foundation Aruba 
• Categoria Salud - Grupo Curason Jong Paradera 
• Categoria Humanidad & Arte - Creative Arts Aruba Stichting 
• Categoria Educashon di Hubentut - SC United 


Den e celebracion di e seis aña di aniversario di e aquisacion di 
Renaissance Aruba, Wind Creek Hospitality tambe a otorga $10,000 
na e seis organisacion, Brighter Future Academy Foundation, cu a ricibi 
e siguiente cantidad mas halto di votonan den tur categoria 


Desde e prome dia di Wind Creek na Aruba na aña 2017, a yuda den 
temponan dificil, esaki ta un di e pilarnan di e operacion di Wind Creek 
Aruba su propiedadnan. Te cu awe. Wind Creek Aruba a logra recauda 
mas di $225.000 atraves di nan eventonan local manera Long Table 
Aruba & Winter wonderland y lo sigui brinda e hospitalidad & donacion 
na organisacionnan cu ta den necesidad 


Sr Gielen ta splica cu nan tin suerte di tin un team na Wind Creek Aruba 
cu ta dedica di uni forsa pa por produci un evento excepcional cu ta 
honra nos comunidad local na Aruba. Nos ta spera di a laga un impacto 
positivo na tur persona cu a atende e evento como tambe na tur nos 


patrocinadonan cu semper tawata porta habri pa contribui cu nos 
evento pa di cinco aña caba. Masha danki di curason! 


Masha Danki! 
Pa loke ta e ‘Long Table’, Wind Creek Hospitality a ricibi cooperacion 
pa cera e caminda ya caba for di 12’or di merdia pa realisa e setup di 
e mesa largo cubriendo un parti di L.G. Smith Boulevard. Alrededor di 
11’or di anochi a habri e caminda bek pa publico. Parti musical tabata 
den man di Duro Entertianment y DJ Mike Oliva. E anochi a keda conduci 
dor di Erin Croes di Magic FM. Un evento manera ‘Long Table’ Aruba, 
no por tabata posibel sin algun patrocinado cu tambe tabata dispuesto 
pa un biaha mas duna nan aporte na e bunita proyecto aki. Wind 
Creek Hospitality conhuntamente cu Renaissance Wind Creek Aruba 
Resort ta gradici su staf y personal, tur e instancia nan cu a participa 
na e competencia di video nos main sponsornan Caribbean Overseas, 
Tropical Bottling Company, Divino Aruba, Elite Productions, Arion Wine 
Company, Epress Events & Party Rentals & Bix Brandimports NV como 
tambe Andmar manpower, Al Jazar, Aruba Laundry, Aruba Trading Co, 
Bright Bakery, Bersah, Bee haven, Bite! Communications, Compra, CBS, 
Carex, Caribbean Bakery, Duro Entertianment, EcoTech, Flora Market, 
Frasa, Great Wall Fireworks, High Performance, Interpan, Live Music 
Aruba, Ling & Sons, Mercal, Nani Pan, New York Laundry, Pricemart, 
Paleis Hindu, & Terra escapes cu a duna nan aporte na e magno evento. 


Pa mas foto por bishita Long Table Aruba su pagina di Facebook www. 
facebook.com/LongTableAruba. 


Un anochi magico a culmina cu un donacion di $60,000 


Wind Creek Aruba dunando bek na comunidad 
cu nan di cinco edicion di ‘Long Table’ Aruba 

D 
ialuna mainta Minister di Turismo y Salud Publi- 
co sr. Dangui Oduber conhuntamente cu Minis- 
ter di Enseñansa y Deporte sr. Endy Croes y dr. Bu- 
sari a bishita Colegio Sagrado Curason. Esaki ta e 
scol ganado di e Weganan Escolar cu a tuma luga 
algun tempo atras. E scol aki ainda no ta forma par- 
ti di e programa di Scol Saludabel pero si ta aplica 
un bida saludabel na su alumnonan. 


Ministerio di Salud Publico ta e iniciado di e programa 
di Scol Saludabel. Minister Oduber sigur ta sostene 
e programa aki cu ta wordo realisa conhuntamente 
cu Ministerio di Enseñansa y Ministerio di Asuntonan 
Social. 


E programa di Scol Saludabel ta forma parti di 
e Plan Nacional di prevencion di malesanan no 
transmisibel. Minister Oduber ta kere firmemente 
den campañanan di prevencion, mas aun ora e ta 
cuminsa na nos muchanan cu ta e futuro di mañan. 


Pa es motibo e mandatario a presenta na Colegio 
Sagrado Curason cu brochure nan educativo y infor- 
mativo pa e muchanan. Pa asina nos muchanan tene 
na cuenta kico nan ta consumi y tambe e impor- 
tancia di haci actividadnan fisico manera eherci- 
cionan diario of practica deporte. 
Actualmente tin 10 scol cu ta participando acti- 
vamente na e programa Scol Saludabel, Minister 
Oduber ta keda optimista cu pronto lo bay logra 
e meta pa haya participacion di tur e scolnan na 
Aruba den e programa aki. 


Minister Oduber kier a gradici y docentenan y 
e alumnonan di Colegio Sagrado Curason cu a 
sa di ricibi su persona calurosamente. Tambe ta 
gradici Colega Minister Endy Croes y dr. Busari cu a 
compaña nos na e scol y comparti informacionnan 
importante. 


E meta ta pa tin un comunidad mas saludabel, mas 
consciente di loke nan ta consumi y mas participa- 
tivo na actividadnan deportivo. Un comunidad salu- 
dabel lo resulta den un comunidad mas vital y mas 
productivo. 


Minister Dangui Oduber: 


A bishita Colegio Sagrado Curason 
pa promove muchanan saludabel 

S 
KOA a habri su inscripcion pa e programa di “Schakelk- 
las Prisma” cu ta pa muchanan cu no ta domina e len- 
guahe di Hulandes. Inscripcion pa Prisma ta cera fin di luna 
di Juni 2023. 


Kico ta Prisma? 
Prisma ta un programa di 1 aña cu ta enfoca ariba e idioma 
di Hulandes pa asina prepara muchanan cu no ta papia 
Hulandes mas miho posibel pa nan integra den scol regular 
exitosamente, caminda Hulandes ta e lenguahe primario den 
e curiculo. E programa di Prisma ta evalua alabes e desaroyo 
academico a base di cada mucha su prestacion di siñamento 
y tambe nan desaroyo social - emocional cu ta importante 
pa nan crecemento en general. 


SKOA ta ofrece e programa di Prisma na dos scol cu ta 
Colegio Santa Famia pa muchanan entre 8 y 9 aña di edad y 
tambe Colegio Laura Wernet Paskel pa muchanan entre 10 
y 11 aña di edad. 


Con pa inscribi pa Prisma? 
Por aplica via website www.skoa.aw pa asina inscribi comple- 
tamente online. Bay riba e website y click ariba inschrijven 


y despues scoge pa Prisma. Di eynan mester sigui e instruc- 
cionnan ariba e website pa completa e aplicacion di cada 
mucha. Si tin duda con pa inscribi via nos website por pasa 
libremente na nos oficina di SKOA situa na Copernicusstraat 
11, Aruba durante orario di oficina entre 8am - 12pm y 2pm 
- 4pm. 


Ultimo fecha pa inscribi pa Prisma ta 30 di Juni 2023. 


Por haya mas informacion ariba nos website www.skoa.aw 
y tambe por yama nos directo na (+297) 523 1800 durante 
orario di oficina. 


1 aña di Prisma ta e prome paso pa 
prepara bo yiu pa drenta scol basico 


D 
iasabra anochi na Fort Zoutman, a tuma luga e celebra- 
cion di e di 20 aniversario di Parlamento Hubenil. Prome 
Minister Evelyn Wever-Croes tabata tin e honor di ta presen- 
te, na unda el a felicita y gradici nan pa cu e logro aki. 


Prome Minister a indica di ta orguyoso di e trabou cu 
Parlamento Hubenil ta bin ta eherciendo pe ultimo añanan, 
na unda ta prepara nos hobennan di 12 pa 23 aña, no sola- 
mente pa nan por bira un Parlamentario of Minister, sino pa 
nan ta bon prepara y bon representa pa cualkier oportun- 
idad laboral of personal den futuro. 


Mirando e trabou grandi cu Parlamento Hubenil a haci den 
e ultimo 20 añanan, y e interes di e hobennan pa cu cierto 
temanan manera medio ambiente, enseñansa y social, Prome 
Minister a bin cu e iniciativa di invita Parlamento Hubenil 
pa bira un stakeholder hubenil oficial di Gobierno. E inicia- 
tiva aki, ta duna e hobennan aki e oportunidad pa presenta 
nan puntonan dilanti na mesa di Gobierno, riba temanan cu 
nan ta sinti ta toca na nan. Mesun importancia cu Gobierno 


ta duna na e puntonan di stakeholdersnan manera ATIA, 
AHATA y Camara di Comercio, lo duna tambe na Parlamento 
Hubenil. 


“E ta importante pa nos como gobernante scucha nan 
puntonan, mirando cu e trabou cu nos ta eherce awor, ta 
den preparacion pa nan tuma over den futuro. Mi ta kere den 
e grupo aki y den e preparacion cu nan tin pa nos hobennan. 
Mi ta felicita nan pa e bon trabou y desea nan hopi exito den 
futuro,” Prome Minister a expresa. 


Prome Minister ta felicita parlamento hubenil cu nan di 20 aniversario 

D 
en nos sociedad nos sa tende hopi anecdota di sole- 
dad y negligencia ora ta trata di nos adultonan mayor. 
E tema aki cu ta cerca di cada un di nos curason, ta uno cu 
Gobierno di Aruba ta comprometi pa atende cu’ne y trece un 
cambio aden. 


Diabierna mainta Ministerio di Adulto Mayor a tuma un paso 
significante pa cu e cuido di nos grandinan. Durante minis- 
terraad a presenta e maneho nobo unda ta enfoca riba 
cuido adecua na e luga adecua y perspectiva social di embe- 
hecimento y cuido. Cifranan di embehecimento ta sigui subi 
y proyeccionnan pa 2040 ta mustra cu mas di un cuarto di 
Aruba su poblacion lo ta personanan 60+. Esaki ta bin cu 
retonan cu mester ta prepara p’e. 


Mester bin cu alivio na e problematica di servicio di cuido 
cu ta tarda hopi y keda pega, door di laga adultonan mayor 
keda mas largo posibel den nan ambiente propio. Estudionan 
ta demostra cu adultonan mayor cu ta embehece den ambi- 
ente propio tin menos chens riba depresion, deterioracion 
cognitivo y ta gosa di un miho calidad di bida. 


E manera pa logra esaki ta pa brinda nos grandinan un miho 
apoyo social y practico na cas. Tambe nos por pensa riba 
mas inclusividad y participacion di nos grandinan den nos 
sociedad. Na banda di un miho calidad di bida pa nos adul- 
tonan mayor, otro beneficio cu esaki lo trece ta un alivio riba 
nos cuido medico. 


Ariba mesun dia, Minister Arends a reuni cu e comision 
‘Cuido den Perspectiva’ cu tin como tarea pa presenta reco- 
mendacion y accion concreto pa promove continuidad di 
cuido pa adulto mayor. 


E comision ta consisti di shete miembro: 


• Mediador di Gobierno, Sr. Anselmo Pontilius (Voorzitter) 
• Sr. Jossy Figaroa (vice- voorzitter) 
• Sr. Israel Posner 
• Sr. Ireno (Ivo) Valdes 
• Sr. Javier Wolter 
• Sra. Sharine Luydens 


Algun di e puntonan cu tin prioridad ta e ampliacion di e cant- 
idad di cama pa adulto mayor, calculacion di costonan pa cu 
esaki y restructuracion di recursonan asigna pa maneho di 
adulto mayor. 


“A yega tempo pa duna nos grandinan e cuido y balor cu nan 
merece y nos no lo descansa te ora cu logra esaki”, Minister 
Arends ta enfatisa. 


Minister Ursell Arends: 


Adresando e Desafionan di Embehecimento 

E 
s cu sigui e consehonan duna pa Departamento di Salud 
Publico den colaboracion cu Bureau Rampenbestrijding 
riba preparacion pa temporada di horcan stap pa stap, por 
ta sigur di lo ta miho prepara cu es cu no prepara. 
Mas cerca un horcan ta yegando, mas y mas nos lo cuminsa 
scucha, mira, tende y sinti su efectonan. 


Durante pasada di un horcan ta importante pa: 
• Permanece paden den e espacio cu a ser asigna pa pasa 
durante horcan 
• Scucha y sigui instancianan oficial manera Bureau 
Rampenbestrijding of Gobierno pa noticia veridico 
• Den caso cu mester bandona cas pa cuestion di siguridad, 
haci esaki hunto pa un localidad mas cerca posibel, manera 
cerca un bisiña of un famia cu ta biba cerca. 
• Corda hiba e tas di emergencia semper tur caminda unda 
cu e famia bay. 


Net despues di horcan: 
• Keda informa door di sigui informacion duna pa instanci- 
anan concerni 
• Evita subi auto y mobilisa riba caretera si no ta necesario, 
specialmente unda tin camindanan of edificionan inunda. 
• Duna prome auxilio na es cu por tin mester di esaki. 


• Cana cu cautela rond di cas y inspecciona si tin tubo di 
gas, meter di awa of waya di coriente cu por a kibra. Cera of 
desconecta esakinan si por. 
• Percura prome pa bo mes y bo famia ta ‘safe’ despues por 
yuda esnan den cercania cu porta mester ayudo. Den caso 
di EMERGENCIA yama 911 of 100. 


Dianan cu ta sigui despues di horcan: 
Despues di pasada di un horcan e proceso di restauracion ta 
cuminsa, restauracion di no unicamente locual ta material 
pero tambe restauracion emocional. Pa hopi experencia un 
horcan por ta un acontecimento traumatico of tristo pa cual 
motibo ta importante pa scucha otro y brinda un schouder 
pa yora y desahoga ora ta necesario. 


Pa locual ta restauracion di propiedad y vivienda, sea 
cuidadoso na momento di haci limpiesa paden y pafo di cas. 
Deshaci di tur alimento cu por ta presenta un peligro pa 
salud di bo mes y bo famia manera cuminda cu a muha cu 
awa di yobida of cu a ‘defrost’. Tambe kita for di den caminda 
materialnan kibra y peligroso manera glas, palo y mas. 


E dianan despues di pasada di un horcan, por ta dianan 
dificil yena di angustia y insiguridad. E miho conseho ta pa 
busca refugio, consuelo y sosten cerca famianan cercano. 


Edicion 3 


Kico pa haci durante y despues 
cu un horcan caba di pasa 

C 
omo Minister di Husticia y Asuntonan Social e ta yena 
mi cu orguyo pa cumpli cu e deseo di Parlamento Hube- 
nil pa por tin bos y oido den gobierno, pa nan aporta acti- 
vamente na tur locual ta concerni nos hobennan di Aruba. 


Mi ta tin e honor di a reuni cu nos hobennan na varios ocasion 
unda nan a comparti nan sugerencianan, ideanan y te hasta 
a yega cu business plans pa gobierno. 


Mi a tuma nota cu 5 hoben a participa recientemente den 
Ted Bodrum Model United Nations ariba e topico: Pursuit of 
Justice. 


E seriedad di e tematica aki y e compromiso di nos Hobennan 
di Parlamento Hubenil pa participa na esaki asina mes cu e 
Conferencia a tuma luga online di 2or di marduga pa 10or di 
mainta, ta demostra e nivel di dedicacion y aporte cu nan ta 
duna na nos pais Aruba. Danki na cada un di nos hobennan 
cu a participa na e conferencia aki sacando cara di Aruba. 
Tambe na Parlamento Hubenil su juegd coördinator Rushella 
Tromp pa su aporte como key note speaker na e conferencia 
aki. 


Awe Parlamento Hubenil ta cumpli 20 aña di aniversario, 
20 aña di dedicacion na bienestar y derechonan di nos 
hobennan. 20 aña sumamente exitoso, fructifero, pero 
tambe uno valioso y rico den conocemento. 


Parlamento Hubenil ta un organisacion importante na yuda 
crea lidernan pa futuro door di ofrece oportunidad pa desa- 
roya liderazgo efectivo, contribui na procesonan demo- 
cratico y yuda na crea un comunidad fuerte y inclusivo. 


Sin duda, mi deseonan awe ariba boso aniversario ta pa 
Parlamento Hubenil sigui crece y expande boso reach, sigui 
inspira, motiva y empodera hobennan pa ta lidernan na nivel 
nacional y internacional, ekipa pa haci decisionnan informa 
pa cu futuro di nos pais Aruba. 


Mi ta extende na nos hobenan di Parlamento Hubenil, na 
jeugd coördinator Rushella Tromp, juegd consulent Milvienne 
Dijkhoff, Directiva di Parlamento Hubenil, ex miembronan di 
Parlamento Hubenil, na famia di nos hobennan cu ta apoya 
nan, na Stephanie Croes, ex-presidente di Parlamento 
Hubenil y actualmente beleidsadviseur den nos Bureau pa 
cu aspecto social y hoben y tur esnan cu den un of otro 
manera a aporta na Parlamento Hubenil y Aruba en general 


un pabien cu 20 aña salvaguardiando derecho, norma y 
balor di nos muchanan y hobennan di Aruba. 


“Niun Nacion, no por prospera sin e aporte y ideanan di nos 
hobennan. Nos hobennan ta nos speransa di awe y nos fruto 
di mañan.” 


Diabierna 9 di juni 2023 


E di 20 aniversario di Parlamento Hubenil Aruba 


Un feliz anochi na tur presente, specialmente na nos hobennan di Parlamento Hubenil 

M 
PG Aruba Real Estate a revela nan mes na publico gen- 
eral algun aña atras y nan a wordo bon ricibi cu hopi 
entusiasmo. Director, Muna Habash, un veterano den loke ta 
benta di real estate a lansa su propio realty independiente 
MPG Aruba Real Estate despues di a haya su experiencia y 
exitosamente cerando varios deal trahando pa un compania 
mas grandi. 
Como un broker independiente, e habito di cera varios deal 
exitoso a continua mientras cu Muna a sigui expande su 
carera den real estate manera un broker/consultant, creci- 
endo su propio negoshi y estableciendo su reputacion este- 
lar riba e isla. 
Na Januari 2023, su yiu homber Nizar Perret Gentil a bin bek 
for di Europa pa join MPG Real Estate. Despues di a grad- 
ua den su estudio di Business & Social Entrepreneurship na 
Rollins College den Winter Park Florida, Nizar a bay Europa 
y establece su mes manera un real estate broker y proper- 
ty manager eynan manehando 13 propiedad incluyendo tur 
proyecto di construccion y mantencion. 
Ora di bin bek e isla el a join MPG Real Estate full-time como 
un agent y property manager. 
Gina, su casa cu tambe ta mesun dinamico, ta maneha may- 
oria di e operacionnan di Marketing y Nizar ta beneficia di su 
conexionnan excelente den e circulo di mantencion y con- 
struccion pa brinda servicio comercial y residencial. 
Den futuro su propio compania GentilAruba.com lo ta 
cla pa ranca Sali pa maneha tur e necesidadnan di e 
cliente pa loke ta tuberia te cu hardineria y manten- 
cion di pool. 
Nizar ta ofrece clientenan servicionan speciali- 
sa na MPG Real Estate cu ta specifico na loke ta 
rekeri individualmente. E ta maneha proyec- 
tonan di renobacion y henter e construccion. 
Bishita e pagina di web di MPG Real Estate cual 
ta uno atractivo y facil pa maneha, hunto cu un 
cantidad di opcion den area Residencial, Com- 
ercial, Condo, Land, pa bende y huur y bo mes 
por crea bo propio Listing. 
E plataforma habri ta comparti comision cu 
otro agents y colabora cu tur cu ta referi ne- 


goshi na MPG Real Estate, hasta personanan no directa- 
mente envolvi den e profesion di Real Estate. 
Muna & Nizar ta invita bo pa explora e website di e compania 
y si bo ta desea di bende of cumpra, duna nan compania un 
chens, nan ta dedica y nan ta bay’ the extra mile’ pa bo sigur. 
“Nos semper ta purba mas duro,” Nizar ta bisa, “y nos ta 
semper bon bini na cualkier feedback cu bo por tin. Ningun 
deal ta mucho chikito of grandi.” Miembronan di Aruba Real 
Estate Broker Association ta comprometi na servicio pa 
cliente bao di e dicho: ‘We’ll guide you through every step of 
the way!’ 


MPG Aruba Real Estate ta introduci Realty 
Associate & Property Manager Nizar Perret-Gentil 

Fortaleza pa Famia 


SI un hende ta bisa na bos halto cu e tin Fe den Dios y e no ta kere den Dios, su fe ta envano. Si un hende ta bisa cu e tin 
Fe den Dios, y e no ta obedece Dios ta tempo perdi. Si un hende ta bisa cu e tin Fe den Dios y e ta duda, un persona asina 
ey lo no ricibi nada pa motibo di su curason dobel (Santiago 1:6-8). 


Sin Fe ta imposibel agrada Dios, y mas cu claro si bo no ta kere den Dios bo no por agrada Dios, pasobra bo fe ta sola- 
mente palabra. 


Den Juan 4:50-51 e palabra di Dios ta demostra na nos kico ta nifica kere den Cristo Hesus. Un homber ta bin bisa Hesus 
pa bay su cas pasobra su yiu ta muriendo, e yiu tin un keintura halto. Hesus ta contesta ta pasobra boso no ta mira señal 
y milager boso lo no kere. E homber ta bolbe pidi Hesus pa bay su cas hunto cune, pasobra su yiu ta muriendo. 
Hesus ta contesta bay numa bo yiu ta bibo. 


E homber a kere e palabra cu Hesus a papia cune y e a bay. 
Mientras cu e tabata na caminda ainda, su esclavonan a bin contre y bise “Bo yiu ta bibo”. 


Den Marco 5:22 un oficial di Snoa cu yama Hairo ta bin tira su curpa abao y roga Hesus pa bay su cas cune pasobra su 
yiu ta muriendo y Hesus a bay cune. Pero mientras Hesus tabata papia ainda cu otro persona, a bini hende for di e cas di 
Hairo bisando: Bo yiu muhe a muri pakico molestia e maestro. 


Ma Hesus kende a tende locual a wordo papia a bisa Hairo, no tene miedo kere solamente. 
Hairo a kere y aunke e a yega su cas haya hende ta yora morto, e a sigui kere, pasobra Hesus a bisa e mucha no ta morto, 
ta na soño e ta, y e hendenan a hari Hesus. Hesus a bay den camber cu e mucha tabata hunto cu Hairo y su casa, Y Hesus 
a lanta e mucha, mesora e mucha a lanta y cuminsa cana. 


Den Isaias 37 Rey Ezequias a kere den Dios pasobra e no tabatin suficiente solda pa bringa contra Senaquerib rey di Siria, 
kende a manda un carta pe y bise pa e entrega. 


Rey Ezequias a coy e carta y bay den tempel cune y a pidi Dios ayudo, y e a haci oracion y a kere den Dios, Y Dios a manda 
un angel destrui e ehercito di Siria completo. 


Ora e Angel Gabriel a bishita Maria y bise cu Spirito Santo lo baha riba dje y e lo sali na estado y lo tin un yiu kende lo 
wordo yama yiu di e Haltisimo. 


Maria a kere y a bisa: Ata e sirbido di Señor:Laga sosode cu mi bo segun bo palabranan. 
Despues Maria a pasa bishita, Elisabeth. Y Elisabeth a bise: 
Na unda mi merece cu mama di mi Señor ta bin cerca mi. 
Pasobra ora Maria a saluda Elisabeth e baby den barica di Elisabeth barica a salta di goso (Lucas 1:39-45). 


Y bendiciona ta esun cu ta kere cu locual Señor a bise lo wordo cumpli. 
Esaki ta djis ehempel di hendenan cu a kere den Dios y a depende totalmente riba Dios, y manera semper Dios ta cumpli. 
Laga esakinan y hopi mas cual ta para skirbi den Bijbel ta ehempel di Fe pa nos bida. 


Sinceramente, Pastor Marcel Balootje 


Ora nos tin fe den Dios, 
nos mester kere, pa nos mira 

Mi no a muri. 
Ta pesei mi no a bisa ayo. 
Mi a djies habrie mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
Esey lo ta un alegria. 
Recorda mi cu hopi amor. 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Angelina Filomena 
Janga-Lopez 
Mihor conoci como: 
Ina y Tante Ina 
* 27 September 1946 - † 11 Juni 2023 


Acto di entiero lo wordo anuncia despues. 
Nos ta lamenta cu nos no lo por ricibi bishita di 
condolencia na cas. 
Staff y personal di Ad Patres Funeral Home & 
Crematorium ta extende nos mas sentido pesame na 
famianan di e fayecida. 


Laga tur loke ta sperami ta bunita 
Laga tur locual cu mi encontra na caminda ta bunita 
Laga tur locual mi laga atras keda bunita y 
Laga tur esaki nan termina den tur buniteza 
Cado Wever 


Despues di un lucha largo y balente y conforme cu 
boluntad di Dios. Nos ta participa cu a bay sosega den 
Reino di Señor nos ruman, mama, amiga y tanta stima: 


Astrid Guinelda Albertsz 
*26-11-1961-†8-6-2023 


Na nomber di su Mayornan: 
†Rosindo “ Chimbo” Albertsz 
† Francisca “ Chia “ Angela 


Yuinan: Bryan Cardona, Ashley Cardona 
Tata di su yuinan : Cesar Cardona y Liliana Guapache 


Rumannan: 
Lusicita” Lupe” Albertsz y yuinan 
Jozef “ Doy” Albertsz y Jeanine Dania y yuinan 
Glenda y Alejandro“ Niño” Comenencia Albertsz y yuinan 
Sila” Mary” Albertsz y Clay Shipley y yuinan 
Kenneth y Lena Albertsz - Croes y yuinan 
Lorenzo “ Renny” y Glenda Curie y yuinan 
Rodney Albertsz y yuinan 
Eugene y Risjiena Albertsz Martijn y yuinan na Hulanda 
Zulaica Albertsz y yuinan 


Tanta: Bertha Angela 
Omo: Francisco Angela y yuinan na Hulanda 
Juan Angela y yui 


Sobrinanan cu hopi attencion pe: 
Tamara Martinus, Sheritza Martinus, Celine Shipley 


Iha: Sheritza Martinus 


Sobrino(a)nan y primo(a)nan. 
Amigonan, bisiñanan y demas conocinan. 
Su miho amiga Linda Farro. 


Famianan: na Aruba y Hulanda y Colombia. 


Y demas Famianan: 
Albertsz, Cardona, Angela, Koolman, Gomez, Willems, 
Vrolijk, Curie 
Comenencia, Shipley, Flanegin, Martinus, Nedd, 
Alexander, Gir, Lacle, Kransen, Guapache y Martijn, 
Werleman, Dozier, Dania, Croes. 


Enfermeronan: Pascualita Ridderstaat, Frank Velasquez, 
Dione Leito. 
Un danki special na Johnatan Grijt. 


Su Ajudantenan na cas: 
Cesar Cardona, Liliana Guapache, 
Glenda Comenencia Albertsz, Lupe Albertsz 


Nos ta pidi disculpa si den nos momento di tristeza nos por 
a lubida di menciona algun nomber di famia. 
Lo tin un box disponibel pa Wilhelmina kankerfonds. 


Lo tin Opportunidad pa Condoleer : Diamars 13 Juni 
2023 di 7:00pm pa 9:00pm na Olive Tree Funeral Care & 
Crematory na Piedra Plat. 


Ta invita demas famia, Bisinja amig(o)nan, conocinan pa e 
Acto di Entiero di nos 


Defunto stima Astrid cu lo ta dia 14 Juni 2023, di 2:00pm- 
4:00pm na Olive Tree Funeral Care & Crematory Piedra 
Plat despues pa Santana Sabana Basora. 


Nos ta lamenta cu despues di Entiero nos lo no ricibi 
bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 
Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


MARIA College Mavo recientemente a 
organisa un “Art and Science Fair” den 
cual alumnonan di e scol a expone nan 
talento den ramo di ciencia, proyec- 
tonan di arte y di baile. Prome Minister 
Evelyn Wever - Croes a asisti e evento 
y a keda impresiona cu tur locual cu e 
hobennan a presenta. 


Prome Minister Wever - Croes a 
expresa cu e exposicion di proyectonan 
di ciencia tabata sumamente intere- 
sante y tur locual cu nan a presenta 
tabata impresionante. ‘Ta mira cu nos 
hobennan ta hopi envolvi den asun- 
tonan di medio ambiente y desaroyo 
sostenibel.’ E exposicion di arte tambe 
a laga Prome Minister totalmente 
sorprendi. Tabatin bunita obranan di 
arte entre otro cuadronan bunita cual 
algun tabata na benta. 


Prome Minister ta aplaudi Maria 
College pa a organisa e evento aki y 
asina stimula hobennan pa expone 
nan talento y loke nan por haci cual ta 
muestra di locual cu bo por logra ora 
cu bo ta determina y dedica na locual 
cu bo gusta. 


Finalisando, Prome Minister a expresa 
cu e evento aki por sirbi como ehempel 
cu otro scolnan por uza, paso nos 
hobennan tin hopi talento. “Pabien na 
tur alumnonan y Maria College Mavo 
cu e bunita Art and Science Fair.” 


“Art & Science fair” di Maria College 
a expone talento di hobennan 

De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het 
overlijden van onze moeder, grootmoeder, 
overgrootmoeder: 


Mevr. Petronella 
Theodora Alspeer-Bosnie 


Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 


Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 


Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 


Overige familie: teveel om te noemen 


Alspeer, Bosnie, Nooitmeer, Sno, van 
Leeuwaarden, Rijkaard, Pont, Hazelhoef, 
Elshot, Ringeling, Piesing, Pengel, Arnell, Rey, 
Verhagen, Remfrum, Dorder, Mohammed, 
Suares. 


Buren en Kennissen: Goedhoop, Bouwer, 
Enser, M. Laaf, Tevreden, Herts, Hoogvliet, E. 
Angela, Sleur, Lobrecht, Mohammed, T. Brown, 
Garcia, van Coblijn, Beeldsnijder, Lande, Brete, 
Rincones, Dania, Sneek, Hernandis, S. Brown, 
Angie W., Yee, Netto, Salomon, Kock, Lampe, 
Malmberg, Commenencia, Balinge. 


Haar verzorgsters: 
Raquel, de zusters + broeders van W.G.K. en 
Beatrice (haar prive verzorgster) 
Zuster en broeders van de Evangelische 
Broeder Gemeente. 


Sorry indien wij vergeten zijn in ons verdriet voor 
het noemen van enkele namen. 
Ma haar wens is om geen bloemen te sturen 
maar een donatie te geven aan haar kerk 
Evangelische Broeder Gemeente Aruba. 


Gelegenheid tot condoleren vindt plaats 
te Aurora Funeral Home vrijdag 16 juni 2023 
van 2pm – 4pm. Ma wordt in familie kring 
gecremeerd. 
Gelieve na de crematie geen rouwbeklag aan 
huis. 
Ziele Rust en Veiligheid 


“Señor ta mi wardador, mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rafael Simon 
Ridderstaat 
Mihor conoci como: “Fai” 
*03-03-1946 - †11-06-2023 


Tata: †Felipe Ridderstaat 


Mama: †Crispiniana Rhiodes 


Na nomber di su: 
Yiunan: 
Roberto Carlos Ridderstaat 
Carmen Jacqueline Ridderstaat 


Nieto(a)nan: 
Eugene Trimon y Lilien Ponson 
Jeremy Trimon y Daniela Kock 
Lyon Trimon y Liz Castellano 
Junaila Trimon y Anthony Tjin Kon Fat 


Bisanieto(a)nan: 
Ian Trimon, Lainey-Ann Trimon, Jayron Trimon 


Rumannan: 
†Petra Leest 
†Olga Maduro 
Norman (Buchi) Ridderstaat 
Lucia Ridderstaat y Demetrio Christiaans 
†Felis (Ichi) Ridderstaat 
Rosa y Sonny Martina 
Palmira Ridderstaat 


Mama di su yiunan: 
Carmen Mercedes Irausquin 


Ex-casa: Julia Perez y yiunan 


Su swa y cuñanan na Aruba y Corsow, 
sobrino(a)nan, primo(a)nan, comer y 
compernan, Amistad y conocirnan y 
bisiñanan na Bubali. 


Demas famia: 
Ridderstaat, Rhoides, Trimon, Irausquin, 
Leest, Maduro, Martinus, Martina, Farro, Frias, 
Pardo, Figaroa, Stuart, Silvania, Ras, Jacobs, 
Geerman, Gomez, Leonard, Winklaar, Kelly, 
Loopstok, Matos, Tromp, Christiaans, Albertsz, 
Boezem, Quandus, Thiel, Giel, Bermudez, 
Wever, Kwidama, Lacle, Sapuano, Rasmijn, 
Gavidia, Kock, Perez 


Nos disculpa si nos a lubida algn famia den 
nos tristeza 


Acto di entieri lo tuma lugar diabierna 16 
di juni 2023 di 9:00 pa 11:00 am na Aurora 
Funeral Home, despues ta sali pa Santana 
catolico na Noord. 


Nos ta lamenta cu despues di entiero no ta 
ricibi bishita na cas. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Medarda 
Geerman-Hoevertsz 


Un danki na un y tur cu a manda carchi, krans, 
whatsapp, email y a hasi yamada nan telefonico. 
Tambe na Aurora Funeral Home pa cu su bon 
servicio y atencion. 
Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di Misa 
Inmaculada Concepcion na Santa Cruz dia: 
Diaranson 14 di juni 2023 pa 7or pm 
Diabierna 16 di juni 2023 pa 7or pm 
Dialuna 19 di juni 2023 pa 7or pm 


Boso presencia ta altamente aprecia. 


Gradicimento y invitashon 


Pa medio di esaki famia kier a gradici tur esnan 
cu di un manera of otro a duna nos sosten, 
consuelo y forsa durante e tempo dificil cu e 
fayecimento y intiero di nos defunto stima: 


Myrna Beatrix 
Kock-Croes 
mihor conoci como Bea of Beati. 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, WhatsApp, e-mail y a hasi 
yamadanan telefonico. 


Boso muestea di atencion tabata un gran 
consuelo pa nos. 


Y alaves nos kier invita boso pa tres Santo 
Sacrificio di misa, cual lo tuma lugar dianan: 12, 
16 y 17 na misa di Fatima Dakota pa 7:00 pm. 


Un gradicimento special ta bai pa staff y personal 
di Aurora Funeral Home. 


Cu Myrna sosega na paz. 


